Zápisnica

**zo zasadnutia dňa 22. januára 2020**

**Prítomní:**

Mgr. Eva Bacigalová, predseda komisie

PaedDr. Mária Barancová, člen komisie

Ing. Hana Turčániová

Emília Kurucová

Mgr. Boris Čechvala, člen komisie

Mgr. Jozef Matúšek, člen komisie

Mgr. et Mgr. Marek Machata, člen komisie

**Neprítomní:**

Ing. Petra Kurhajcová, člen komisie

Silvia Pilková, člen komisie

Ing. arch. Lucia Štasselová, člen komisie

**Hostia:**

- prezenčná listina

**Program**

**1.** Otvorenie

**2.** Delimitácia Denných centier z Ružinovského domova seniorov pod mestskú časť Bratislava - Ružinov (informatívna správa)

**3.** Návrh rozpočtu MČ Bratislava - Ružinov na roky 2020-2022

**4.** Rôzne

Predseda komisie Mgr. Bacigalová privítala členov na zasadnutí Komisie sociálnych služieb.

**K bodu č. 2**

Delimitácia Denných centier z Ružinovského domova seniorov pod mestskú časť Bratislava - Ružinov (informatívna správa)

Materiál predložila Mgr. Henrieta Valková, vedúca odboru sociálnych vecí.

Z dôvodu zjednotenia sociálnych služieb v zriaďovateľskej pôsobnosti MČ Bratislava - Ružinov do jedného právneho subjektu má MČ Bratislava - Ružinov záujem preniesť výkon správy Denných centier pod miestny úrad, odbor sociálnych vecí s predpokladaných termínom od 01.07.2020.

Mestská časť Bratislava – Ružinov zriadila a prevádzkuje Denné centrum v súlade so zákonom č. 369/1990 Zb. o obecnom zriadení v znení neskorších predpisov a v súlade so zákonom č. 448/2008 Z.z. o sociálnych službách.

V denných centrách sa v zmysle § 56 zákona č. 448/2008 Z.z. poskytuje sociálna služba počas dňa fyzickej osobe, ktorá dovŕšila dôchodkový vek, fyzickej osobe s ťažkých zdravotným postihnutím alebo nepriaznivým zdravotným stavom, rodičovi s dieťaťom alebo starému rodičovi s vnukom alebo vnučkou.

V súčasnosti denné centrá nemajú právnu subjektivitu a sú spravované Ružinovským domovom seniorov na Sklenárovej 14, 821 09 Bratislava. Je to podporná sociálna služba. V denných centrách sa poskytuje najmä sociálne poradenstvo a zabezpečuje sa záujmová činnosť. Denné centrá sú zriadené na dobu neurčitú.

V súčasnosti má mestská časť 5 denných centier a to:

DC Kaštielska 30 ( Prievoz ) - 54 členov

DC Páričkova ( Nivy ) - 28 členov

DC Zimná 1 ( Ostredky ) - 42 členov

DC Ružinovská 28 ( Pošeň ) - 95 členov

DC Na úvratí 52 ( Trnávka ) - 62 členov

Delimitáciou denných centier sa zvýši efektivita práce a komunikácia s centrami a zjednoduší sa spôsob financovania.

**Komisia sociálnych služieb berie predloženú informatívnu správu na vedomie.**

**K bodu č. 3**

Návrh rozpočtu MČ Bratislava - Ružinov na roky 2020-2022

Materiál predložila Ing. Alena Lehotayová, vedúca odboru ekonomického.

Miestnemu zastupiteľstvu odbor ekonomický predkladá na schválenie návrh rozpočtu mestskej časti Bratislava - Ružinov na rok 2020 a prognózu rozpočtu na roky 2021-2022. Realizácia navrhovaného rozpočtu bude predpokladom zabezpečenia originálnych samosprávnych kompetencií obce ako aj kompetencií, ktoré mestská časť vykonáva v režime preneseného výkonu štátnej správy a v pokračovaní realizácii prioritných projektov mestskej časti.

Príjmová časť rozpočtu vychádza z návrhu zákona o štátnom rozpočte na rok 2020, Štatútu Hlavného mesta SR Bratislavy, všeobecne záväzného nariadenia mestskej časti o miestnych daniach a z platných

nájomných zmlúv.

Návrh rozpočtu mestskej časti je zostavený na základe požiadaviek oddelení miestneho úradu a zriadených rozpočtových a jednej príspevkovej organizácie, zohľadňujúc finančné možnosti mestskej

časti. Požiadavky boli prerokované s ich navrhovateľmi a upravené tak, aby boli zachované všetky činnosti mestskej časti vyplývajúce jej zo zákona a zároveň bol zachovaný vyrovnaný rozpočet.

Súčasťou návrhu rozpočtu mestskej časti sú aj príjmy a výdavky rozpočtových organizácií v zriaďovateľskej pôsobnosti mestskej časti.

Prehľady príjmov a výdavkov sú zostavené v zákonom predpísanej štruktúre. Okrem navrhovaného rozpočtu na roky 2020 až 2022 je v nich zahrnuté skutočné čerpanie za roky 2017 a 2018, schválený a upravený rozpočet na rok 2019 a očakávaná skutočnosť za rok 2019. Za jednotlivé rozpočtové a príspevkové organizácie mestskej časti predkladáme tabuľkový prehľad navrhovaných záväzných ukazovateľov.

Rozpočet verejnej správy na roky 2020 až 2022 za rozpočty miest, obcí a vyšších územných celkov vychádza z platného legislatívneho rámca a z legislatívnych návrhov prerokovávaných Národnou radou

Slovenskej republiky vzťahujúcich sa k daňovým príjmom obcí a VÚC. Návrh vyjadruje predikciu Ministerstva financií SR o vývoji rozpočtového hospodárenia obcí v nasledujúcich troch rokoch.

Rozpočet mestskej časti na rok 2020 a nasledujúce roky 2021 a 2022 je vypracovaný v súlade so zákonom č. 369/1990 Z. z. o obecnom zriadení v znení neskorších predpisov a zákonom č. 583/2004 Z. z. o rozpočtových pravidlách územnej samosprávy v znení neskorších predpisov. Návrh rozpočtu je zostavený v súlade s čl. 9 Ústavného zákona č. 493 z 8. decembra 2011 o rozpočtovej zodpovednosti, podľa ktorého je obec povinná zostavovať rozpočet na tri rozpočtové roky, pričom **súčasťou návrhu rozpočtu je aj schválený rozpočet na bežný rozpočtový rok, údaje o očakávanej skutočnosti bežného rozpočtového roka a údaje o skutočnom plnení rozpočtu za predchádzajúce dva rozpočtové roky.**

Pri tvorbe rozpočtu išlo o kvantifikáciu disponibilných finančných zdrojov aj v nadväznosti na platný Štatút hl. mesta SR Bratislavy - vrátane reálneho zhodnotenia všetkých príjmových zdrojov mestskej časti na strane jednej, ako aj vymedzenia priorít v oblasti napĺňania zámerov a základných funkcií územnej samosprávy na strane druhej.

Rozpočet príjmov odbor ekonomický navrhuje v celkovej čiastke 52 111 417 eur. Zvýšenie sa týka predovšetkým bežných príjmov a finančných operácií. V kapitálových príjmoch je navrhovaný pokles.

Návrh rozpočtu MČ Bratislava - Ružinov na rok 2020 oproti roku 2019 predovšetkým odráža:

▪ povinnú valorizáciu tarifných platov zamestnancov vykonávajúcich práce vo verejnom záujme (v sociálnych zariadeniach, materských školách, základných školách), ktorá vyplýva z nariadenia vlády

▪ zabezpečenie prípravných prác na zavedenie rezidentských zón prednostného parkovania pre Ružinovčanov

▪ zavedenie korektného definovania činností a s nimi súvisiacich nákladov na práce, ktoré vykonáva RP VPS, a. s.

▪ rekonštrukciu požiarnej zbrojnice

▪ vytvorenie moderného klientskeho centra v budove miestneho úradu a rekonštrukcia priľahlých terás

▪ pokračovanie rekonštrukcií ciest, chodníkov a cyklotrás s využitím novovytvoreného fondu na obnovu chodníkov a cyklotrás

▪ intenzívnejšia orientácia na rekonštrukcie a modernizáciu detských ihrísk vrátane nových, zverených do správy mestskej časti

▪ zabezpečenie rekonštrukcie objektov rozpočtových organizácií (materských a základných škôl, Domova dôchodcov), čím budú vytvorené podmienky pre plnohodnotné naplnenie potrieb detí a seniorov

▪ vyčlenenie kapitálových transferov pre príspevkové organizácie (Ružinovský domov seniorov, Knižnicu Ružinov a Ružinovský športový klub) na ďalšiu modernizáciu s cieľom poskytovania kvalitných služieb pre obyvateľov mestskej časti.

V súlade s platnou legislatívou sa návrh rozpočtu mestskej časti Bratislava - Ružinov (ďalej len mestská časť alebo MČ) na roky 2020 až 2022 člení na bežné príjmy a výdavky, kapitálové príjmy a výdavky a finančné operácie. Naďalej sa zostavuje ako viacročný rozpočet, pričom je koncipovaný v rovnakom členení ako rozpočet bežného roka. Prognóza príjmov a výdavkov na roky 2021 – 2022 obsiahnutá v návrhu nie je záväzná.

Bežný rozpočet je zostavený ako prebytkový, kapitálový rozpočet ako schodkový a celkový rozpočet ako vyrovnaný. Na základe zákona č. 583/2004 Z. z. §10 ods. 7 môže obec kryť schodkový kapitálový rozpočet finančnými prostriedkami obce.

Východiskovú úroveň zostavovaného návrhu rozpočtu predstavuje očakávaná skutočnosť roku 2019.

Rozpočet mestskej časti Bratislava - Ružinov na rok 2020 je zostavený ako vyrovnaný s celkovými príjmami aj výdavkami vo výške 52 111 417 eur. Schodok kapitálového rozpočtu je krytý prebytkom bežného rozpočtu a kladným saldom finančných operácií. Finančné vzťahy v rozpočte MČ Bratislava -Ružinov sa v rokoch 2020-2022 budú realizovať prostredníctvom daňových a nedaňových príjmov a príjmových operácií. Rizikovými sú každoročne kapitálové príjmy, ktoré sú závislé od schválenia v miestnom a mestskom zastupiteľstve a od zmeny v prerozdeľovaní podielových daní medzi hlavným mestom a mestskými časťami.

**Bežné príjmy** sú tvorené príjmami daňovými, nedaňovými, administratívnymi a inými poplatkami, pôžičkami a vkladmi, odvodmi príjmov od rozpočtových organizácií, ostatnými príjmami a transfermi zo štátneho rozpočtu na prenesený výkon štátnej správy.

*Daňové príjmy -* vzhľadom na aktuálne makroekonomické podmienky pri prognóze vývoja daňových príjmov odbor ekonomický navrhuje na rok 2020 príjem z podielu na dani z príjmov fyzických osôb a dane z nehnuteľnosti na úrovni 25 339 800 eur. MČ Bratislava - Ružinov pri tvorbe rozpočtu vychádzala z reálneho príjmu daňových príjmov v roku 2019 a zohľadnila predikciu MF SR pre výber podielových daní pre obce a schválený rozpočet Hlavného mesta SR Bratislava na rok 2020. Príjmy z výberu miestnych daní a z podnikateľských činností sú navrhnuté na základe skutočného čerpania jednotlivých položiek za rok 2019 a VZN MČ Bratislava - Ružinov č.18/2019 z 10. 12. 2019 s dátumom účinnosti od 1.1.2020.

*Nedaňové príjmy – v* rámci nedaňových príjmov ide hlavne o príjem z prenájmu majetku, prenájmu bytov

na Vietnamskej a Listovej ulici, ako aj z administratívnych a iných poplatkov.

V kapitole príjmy z vlastníctva je rozpočet upravený na základe skutočnosti roka 2019, nakoľko je predpoklad, že príjmy budú porovnateľné s predchádzajúcim obdobím. Príjmy z administratívnych poplatkov tvoria poplatky vyplývajúce z prenesených kompetencií v oblasti stavebného konania, matričnej činnosti, ohlasovne pobytu občanov. Tieto sú zapojené v tej istej výške aj vo výdavkovej časti. Ostatné administratívne a iné poplatky (za zaujatie verejného priestranstva, povolenie rozkopávky, pridelenie súpisného čísla, za žiadosti o stavebné povolenie, návrh na vydanie rozhodnutia o umiestnení stavby a iné) očakávame na úrovni roka 2019.

*Granty a transfery - n*eoddeliteľnou súčasťou rozpočtu na roky 2020–2022 je v príjmovej aj vo výdavkovej časti rozpočtu plánovaná decentralizačná dotácia na úseku zabezpečovania základného školského vzdelania s bežnou starostlivosťou a príspevok pre deti MŠ - predškolákov - vo výške 8 827 953 eur. Jej

predpokladaný medziročný rast odráža tak zvýšenie normatívnych príspevkov na žiaka zo strany štátu,

ako aj celkový nárast počtu žiakov na našich ZŠ. Na rok 2020 je rozpočtovaná aj dotácia zo ŠR na podporu stravovacích návykov pre žiakov základných škôl (ZŠ) a pre deti materských škôl, ktoré navštevujú posledný ročník pred nástupom do ZŠ. Odhadujeme ju vo výške 1 220 000 eur a bude poukazovaná základným a materským školám v súlade s osobitným predpisom. Ostatné decentralizačné dotácie (matričný úrad, stavebný úrad, ŠFRB, školský úrad, dopravné stavby, štátna vodná správa, ochrana prírody a krajiny, ohlasovňa pobytu občanov a register obyvateľov SR a pod.) rozpočtujeme na úrovni roka 2019, resp. s miernym nárastom podľa stanoveného predpisu.

Mestskej časti bola pridelená dotácia z Úradu vlády SR na projektovú dokumentáciu na plaváreň vo výške 500-tisíc eur. Táto dotácia je rozpočtovaná ako v príjmovej, tak aj vo výdavkovej časti.

**Kapitálové príjmy –** predpokladcelkových kapitálových príjmov v roku 2020 v objeme 45 000 eur. Zníženie kapitálového príjmu oproti návrhu rozpočtu 2019 je ovplyvnené znížením príjmu za predaj pozemkov pod R7, ktoré v sume 201 124 eur už boli uhradené.

Súčasťou rozpočtu mestskej časti sú aj finančné operácie, ktorými sa vykonávajú prevody prostriedkov

z mimorozpočtových peňažných fondov do rozpočtu a nevyčerpaných finančných prostriedkov zo štátneho rozpočtu na prenesený výkon štátnej správy na úseku školstva z predchádzajúceho roka a nevyčerpaná dotácia WIFI4EU. Prostriedky z peňažných fondov môžu byť použité výlučne na krytie schodku kapitálového rozpočtu.

Zapojenie finančných prostriedkov do rozpočtu sa vykonáva cez príjmové finančné operácie a bude použité na kapitálové výdavky.

***Výdavková časť rozpočtu***

Výdavky mestskej časti pre rok 2020 a roky 2021, 2022 reflektujú očakávané príjmy v roku 2020 i skutočnosť roka 2019. Aj pri výdavkoch platí, že sa členia na bežné, kapitálové a finančné operácie a celkové saldo rozpočtového hospodárenia mestskej časti musí byť vyrovnané.

**Bežné výdavky** sú zaradené podľa funkčnej klasifikácie na všeobecné verejné služby, obranu, verejný poriadok a bezpečnosť, ekonomickú oblasť, ochranu životného prostredia, bývanie a občiansku vybavenosť, rekreáciu, kultúru a náboženstvo, vzdelávanie, sociálne zabezpečenie.

***Podstatné rozdiely oproti roku 2019 v kapitole:***

*Všeobecné verejné služby* **-** predpokladnavýšenia predovšetkým:

▪ 10% valorizácia tarifných platov,

▪ odmeny poslancov a poslanecké priority

▪ tovary a služby – predovšetkým nákup výpočtovej techniky, vianočnej výzdoby, znalecké posudky z dôvodu rekonštrukcie budovy, modul na správu agendy MZ, stravovanie zamestnancov, odvod do sociálneho fondu a iné

*Ekonomická oblasť* **-** navýšenie hlavne:

▪ spracovanie dát pre GIS – geodetické zameranie Nivy, Trnávka, rešerš veľkého územného plánu

▪ štúdia realizovateľnosti cyklotrás Trnávka, hydrogeologický posudok Štrkovecké jazero

▪ opatrenia pre upokojenie dopravy v Prievoze

▪ prípravné práce k parkovacej politike

*Životné prostredie* **–** navýšenie hlavne**:**

▪ na základe uznesenia č. 160/X/2019 - schválenie nového cenníka pre služby vykonávané RP VPS,

a.s. - obsahuje práce súvisiace s ochranou a údržbou zelených plôch, stromov, výrubmi a rezmi živých plotov,

▪ vykonanie pasportu stromov (podklad pre GIS),

▪ prekrytie pieskovísk,

▪ meranie hluku.

*Bývanie a občianska vybavenosť – navýšenie hlavne:*

▪ predpokladané zvýšené výdavky spojené s rekonštrukciou a modernizáciou bytov, ktoré sú v súčasnej dobe neobývateľné, alebo sú v zlom technickom stave.

*Rekreácia, kultúra a náboženstvo - navýšenie:*

▪ na prestavbu na vysúvacie plátno v SD Nivy,

▪ na rekonštrukciu veľkých sál v domoch kultúry,

▪ v položke podpora verejnoprospešných služieb - granty – vzhľadom na predpoklad zvýšenia daňových príjmov, od ktorých sa táto suma odvíja.

*Vzdelávanie*dochádza k nárastu výdavkov v dôsledku zvýšeného rozpočtu decentralizačnej dotácie pre ZŠ a MŠ na základe zvýšeného počtu detí a žiakov k 15. 9. 2019 podľa údajov z Eduzberu. Na základe nariadenia vlády č. 388 zo dňa 12. decembra 2018 v návrhu rozpočtu sú zahrnuté finančné prostriedky na zvýšenie platov pedagogických a nepedagogických zamestnancov o 10%. Zvýšenie rozpočtu na originálne pôsobnosti, t. j. MŠ, ŠKD a ŠJ, sa odvíja od zvýšenia platov a pokrytia nových výkonov k 15. 9. 2019. Zvýšenie tarifných platov zo zdrojov MČ predstavuje cca 1,3 milióna eur.

Z kapitoly MPSVaR SR mestská časť očakáva dotáciu na podporu výchovy k stravovacím návykom detí a žiakov určenú pre predškolákov MŠ a žiakov ZŠ vo výške 1,22 milióna eur. Na pokrytie rozdielu medzi dotáciou a výškou stravovacej jednotky v MŠ a ZŠ je v návrhu rozpočtu vyčlenených 150-tisíc eur.

V zmysle §6 ods. 14 zákona č. 596/2003 Z. z. je starostlivosť o budovy, v ktorých sídlia školy a školské zariadenia, samosprávnou pôsobnosťou obce.

*Sociálne zabezpečenie*je v hlavnej miere ovplyvnené:

▪ zvýšením transferov pre zariadenia sociálnych služieb a detské jasle - v časti osobné náklady, kde je zohľadnená valorizácia tarifných platov

▪ výdavkami pre denné centrá seniorov,

▪ výdavkami pre terénnych zamestnancov De Paul

▪ plánovaným výletom pre dôchodcov.

**Komisia schvaľuje návrh materiálu a navrhuje MZ jeho odsúhlasenie.**

***Hlasovanie:*** 7 *za, 0 proti, 0 sa zdržalo*

**K bodu č. 4**

Návrh Všeobecne záväzného naradenia č. ................ zo dňa .... 2020, ktorý sa mení a dopĺňa Všeobecne záväzné nariadenie č. 6/2015 zo dňa 22.09.2015 o niektorých podmienkach držania psov na území mestskej časti Bratislava - Ružinov.

Materiál predložila Mgr. Jana Jecková, oddeleni VPS a VP.

Mestská časť Bratislava - Ružinov má platné Všeobecne záväzné nariadenie č. 6/2015 zo dňa 22.06.2015 o niektorých podmienkach držania psov na území mestskej časti Bratislava - Ružinov.

Predmetné VZN v §3 ods.1 uvádza:

*„Voľný pohyb psa na verejnom priestranstve na území mestskej časti Bratislava - Ružinov je zakázaný s výnimkou miest na to určených.“*

§3 ods.3 uvádza: „*Voľný pohyb psa je povolený na miestach podľa ods. 1 tohto ustanovenia viditeľne označených značkou „Plocha pre voľný pohyb psov“ ktorej vzor je v prílohe 2 tohto nariadenia.*

Mestská časť Bratislava - Ružinov má vybudované 2 oplotené výbehy pre psov - na Astronomickej (Ostredky) a Syslej (Prievoz) ulici. Zároveň koncom roka 2019 bol zrealizovaný tretí oplotený výbeh pre psov v parku pri Paneurópskej vysokej škole vo výmere cca 2600 m2.

Tieto oplotené psie výbehy sú jednoznačne vyznačené vo verejnom priestore.

K oploteným výbehom pre psov je potrebné doplniť v rámci mestskej časti aj ďalšie plochy.

Navrhované plochy určené na voľný výbeh pre psov boli vyberané s ohľadom na viacero faktorov:

- plocha musí byť voľne prístupná

- plocha je dostatočne veľká, zatrávnená, so vzrastlou zeleňou tvoriacou tieň

- v tesnej blízkosti sa nenachádza detské ihrisko, neprechádza cez ňu dôležitá komunikácia (napr. prístup do školy)

- plocha je už v súčasnosti využívaná majiteľmi psov

- plocha nie je v tesnej blízkosti bytových domov, nenachádza sa v tesnej blízkosti plochy kde je zákaz vstupu so psom, nenachádza sa v tesnej blízkosti športoviska

Po vyhodnotení možných lokalít boli vytipované nasledovné miesta pre voľný výbeh pre psov:

1. Ružinovská / Chlumeckého - parc. č. 1234/1 k. ú. Ružinov - zatrávnená plocha s dostatkom stromov a lavičiek. V územnom pláne je plocha určená pre zeleň.

2. Tomášikova - plocha pri Cureli – parc. č. 15650/2, 15658/1, 15658/5, 22215/11, 15664/9 k. ú. Ružinov - rozsiahla plocha pri Martinskom cintoríne a budove spoločnosti Curel, plocha je tvorená lúkou a plochou so vzrastlými stromami, ktoré tvoria potrebný tieň. Na plochu je potrebné umiestniť min. 2 ks smetných košov na psie exkrementy. Od komunikácie bude plocha z časti ohraničená tzv. „nekosenou plochou“.

3. Prievozská ulica - par. č. 9380/9 k. ú. Nivy - menšia plocha pri komunikácií Prievozská. Plochu je potrebné z bezpečnostného hľadiska oplotiť.

4. Park Ostredky – na konci parku - parc. č. 1230/25 k. ú. Ružinov – pred bytovým domom Ostredková 11-13, plocha v dostatočnej vzdialenosti od detského ihriska.

5. Sabinovská ulica - parc. č. 15286/15 k. ú. Ružinov - pozemok je prístupný s dvoch strán, dostatočne zatienený vzrastlými stromami, od parku v okolí jazera Štrkovec oddelený komunikáciou.

6. Haburská garáže - parc. č. 15650/18,53 k. ú. Ružinov - pozemok tvorí rozsiahla trávnatá plocha so stromami, jedna časť je ohraničená garážami a druhá bytovým domom. Pozemok pre voľný pohyb psov by bol umiestnený ďalej od bytového domu, bližšie ku garážam.

7. Luhačovická parčík - parc. č. 12087 k. ú. Trnávka - menšia trávnatá plocha so vzrastlými stromami, ktorá je v súčasnosti využívaná obyvateľmi z okolitých domov na venčenie psov. Plocha je vhodne po obvode ohraničená živým plotom.

8. Cyrilova ulica - parc. č. 21895/3 k. ú. Nivy – ide o zelenú plochu v blízkosti budovy Gymnázia. Plocha je zatienená vzrastlými stromami.

Tieto plochy nebudú uvedené v texte VZN, z dôvodu aby bolo možné operatívne ich meniť poprípade dopĺňať. Informácie o týchto zmenách budú predložené v rámci informačných materiálov miestneho zastupiteľstva.

Na týchto plochách bude umožnený pohyb psov bez vôdzky, ale zároveň zostáva povinnosť toho kto psa vedie v zmysle VZN odstraňovať exkrementy. Plochy budú doplnené dostatočným množstvom smetných košov na psie exkrementy.

Plochy určené na voľný pohyb nebudú oplotené. Oplotenie navrhujeme osadiť len v prípade lokality Prievozská, nakoľko sa lokalita nachádza v tesnej blízkosti frekventovanej komunikácie Prievozská. Oplotenie bude realizované po získaní všetkých potrebných povolení.

Na plochách budú osadené informačné tabule. V rámci navrhovaných tabúľ bude uvedená špecifikovaná lokalita.

Kontrolu dodržiavania tohto nariadenia vykonávajú príslušníci mestskej polície hlavného mesta SR Bratislavy a poverení zamestnanci mestskej časti Bratislava - Ružinov.

**Komisia schvaľuje návrh materiálu a navrhuje MZ jeho odsúhlasenie.**

***Hlasovanie:*** 7 *za, 0 proti, 0 sa zdržalo*

Predseda komisie: Mgr. Eva Bacigalová, v.r.

Zapísala: Monika Repášová